Сви су једва чекали нови видео Лампија и Лампица!
Чак и Лампи!
Расел је велики фан!
Једва чека да јави свим својим пријатељима!
Хеј, Раселе, ниси ти снимио овај видео! Само си ископирао туђи садржај.
Отпремање туђег садржаја без дозволе може да те доведе у озбиљну невољу.
То може да буде повреда ауторских права.
Ауторска права су вид заштите оригиналних дела, у која спадају
књижевна,
драмска,
музичка,
графичка,
и аудио-визуелна дела.
Ауторска права се крше репродукцијом, дистрибуцијом, јавним извођењем
или јавним приказивањем заштићеног дела без дозволе власника ауторских права или законског права за то.
Иако је YouTube бесплатан сајт, повреда ауторских права може да те доведе у невољу.
Могу да те туже,
и можда ћеш морати да платиш новчану надокнаду.
Можеш да останеш без плена!
Или још горе, можеш да останеш без YouTube налога!
Пружа ти се само неколико шанси.
Ако YouTube добије валидно обавештење о наводној повреди ауторских права
од власника у вези са неким твојим видеом, видео ће бити уклоњен у складу са законом.
Добићеш обавештење е-поштом и на налогу,
и добићеш упозорење.
Ако YouTube открије да си вишеструки преступник,
биће ти заувек забрањен приступ!
А пази ово: Зашто не направиш сопствени видео?
Опа! Снимаш Лампијево јавно извођење песме,
а и то је заштићено ауторским правима!
Ни то можда не смеш да отпремиш без дозволе.
Раселе... Другачија употреба Лампијевог садржаја је фина идеја, али имаш ли дозволу за то?
Хибриди, ремикси или обраде песама такође захтевају дозволу власника ауторских права,
у зависности од тога да ли се ради о „поштеном коришћењу“.
У САД, закон о ауторским правима дозвољава поштено коришћење заштићеног материјала под одређеним ограниченим условима без претходне дозволе власника.
По том закону, при утврђивању поштеног коришћења узима се у обзир сврха и својство коришћења, природа заштићеног дела, количина и битност дела
које се користи у односу на дело у целини и ефекат коришћења на потенцијално тржиште заштићеног дела.
Друге надлежности могу да имају сличне прописе о ауторским правима за заштиту поштеног коришћења или употребе.
Ако ниси сигуран да ли је одређено коришћење поштено коришћење, обрати се квалификованом адвокату за ауторска права.
Ако неко копира твоје дело након што га поставиш, имаш право да га уклониш.
YouTube власницима права пружа алатке за контролу коришћења свог садржаја.
Ако неко уклони твој видео грешком или услед погрешне идентификације материјала,
постоји процес обавештења друге стране.
Можеш да пошаљеш обавештење YouTube-у да је дошло до грешке.
Али пази...
Ако злоупотребиш овај процес, можеш да завршиш на суду.
А онда си у великој невољи! Тако функционише закон.
То је већ боље! Певањем оригиналне песме правиш сопствени садржај.
Када направиш оригиналан видео, ти си власник ауторских права и...
...имаш право да га поставиш на YouTube.
Оригинални садржај чини YouTube занимљивим. Почни да правиш свој видео и ко зна?
Твој видео може да направи бум!
[БУМ!]
Ако ти је нешто још увек нејасно у вези са ауторским правима, YouTube има решење за почетак.
За додатне информације кликни на везу Ауторска права у дну сваке странице.